– Ամենայն պատասխանատվությամբ հայտարարում եմ, որ ոչ միայն նախկին իշխանության ներկայացուցիչներին, այլեւ որեւէ մեկին չեմ օգնել անշարժ գույք ձեռք բերել Չեխիայում, առավելեւս՝ Ավստրիայում։ Փաստեր չկան եւ չեն էլ կարող լինել, միայն դատարկ հերյուրանքներ են։ Ժամանակի ընթացքում նա տարբեր անուններ է հնչեցրել, ասեմ, որ մի քանիսի հետ անձնապես ծանոթ էլ չեմ։ Եթե ինչ-որ մեկն էլ գույք ունի Չեխիայում, ապա դա ձեռք է բերել կամ իմ՝ Պրահա ժամանելուց շուտ, կամ այլ անձանց միջոցով։ Տրամաբանական հարց. ինչու՞ է պետք «գործ բռնել» միայն պաշտոնական հարաբերության մեջ գտնվող դեսպանի հետ, եթե դա կարելի է առանց աղմուկի անել՝ մասնավոր անձանց միջոցով։